CELEX: 62015TN0619
Language: sl
Date: 2015-11-06 00:00:00
Title: Zadeva T-619/15: Tožba, vložena 6. novembra 2015 – Badica in Kardiam/Svet

25.1.2016   
            
            
               SL
            
            
               Uradni list Evropske unije
            
            
               C 27/68
            
         Tožba, vložena 6. novembra 2015 – Badica in Kardiam/Svet
   (Zadeva T-619/15)
   (2016/C 027/86)
   Jezik postopka: francoščina
   
      Stranke
   
   
      Tožeči stranki: Bureau d’achat de diamant Centrafrique (Badica) (Bangui, Srednjeafriška republika); Kardiam (Antwerpen, Belgija) (zastopnika: D. Luff in L. Defalque, odvetnika)
   
      Tožena stranka: Svet Evropske unije
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               razglasi ničnosti člena 1 Izvedbene uredbe Sveta (EU) 2015/1485 z dne 2. septembra 2015 in točko B 1 Priloge k tej uredbi v delu, v katerem sta tožeči stranki dodani v Prilogo I k Uredbi Sveta (EU) št. 224/2014 z dne 10. marca 2014 o omejevalnih ukrepih zaradi razmer v Srednjeafriški republiki;
            
         
               —
            
            
               Svetu naloži plačilo stroškov.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata tri tožbene razloge.
   
               1.
            
            
               Prvi tožbeni razlog: kršitev pravice do obrambe ter pravice do poštenega sojenja in učinkovitega sodnega varstva. Ta tožbeni razlog se deli na dva dela:
               
                           —
                        
                        
                           Prvi del: neobstoj posamičnega obvestila Sveta o sklepu o zamrznitvi sredstev tožečima strankama;
                        
                     
                           —
                        
                        
                           Drugi del: neobstoj obvestila o dokazih in o spisu ter kršitev načel kontradiktornosti in preglednosti.
                        
                     
         
               2.
            
            
               Drugi tožbeni razlog: napaka pri presoji dejstev v zvezi z dejavnostmi tožečih strank, kar je pripeljalo do napačne uporabe prava.
            
         
               3.
            
            
               Tretji tožbeni razlog: napake, ki so vplivale na presojo Sveta.